**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА**

 **ТЕХНИЧКА ДОКУМЕНТАЦИЈА И ПЛАНОВИ**

|  |  |  |
| --- | --- | --- |
| **Н А З И В** | **Јединица мере** | **Количина** |
| Гасно уље екстра лако "ЕВРО ЕЛ" за потребе Предшколске установе „Моје детињство“ Чачак (једногодишње потребе)– место испоруке вртић „Колибри“ у Атеници | литар | 5000 |

####  Добављач се са своје стране обавезује да ће нафтне деривате - Гасно уље екстра лако „ЕВРО ЕЛ“ из члана 1. овог уговора испоручити ф-цо спремиште Наручиоца, вртић „Колибри“ у Атеници, према потребама наручиоца, у виду једнократне испоруке уговорених количина одмах након закључења уговора, у року до 48 сати од момента пријема захтева наручиоца.

 Наручилац се обавезује да на месту пријема нафтних деривата спроведе организацију рада, којом се обезбеђује пријем нафтних деривата.

 Понуђач са којим наручилац закључи уговор је дужан да врши испоруку уговорених добара по ценама датим у овом обрасцу током важења уговора. Понуђена цена се не може мењати у складу са кретањем цена на тржишту нафтних деривата.

 Цену из уговора наручилац је дужан платити до 45 дана од дана достављања фактуре (Закон о рокoвима измирења новчаних обавеза у комерцијалним трансакцијама “СЛ. гласник РС“ бр. 119/2012, 68/2015, 113/2017 и 91/2019).

 У цену су урачунати трошкови транспорта.

 Обавезе које доспевају у наредној буџетској години биће реализоване највише до износа средстава која ће за ту намену бити одобрена у тој буџетској години (Уредба о критеријумима за утврђивање природе расхода и условима и начину прибављања сагласности за закључивање одређених уговора који, због расхода, захтевају плаћање у више година „Сл. гласник РС“ бр. 21 од 22.02.2014. године и бр. 18/2019).

Понуђачи су дужни да уз понуду доставе важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом: Лиценцу за обављање енергетске делатности за трговину нафтом и дериватима нафте (Издата од Агенције за енергетику Републике Србије, као и Безбедоносни лист за нуђени предмет јавне набавке, издате од стране акредитоване лабораторије. Безбедносни лист мора бити израђен на српском језику, у складу са Правилником о садржају безбедносног листа ( „Сл. гласник РС“, бр. 100/2011).

 Уколико се деси да добављач не испоштује време, количину и квалитет понуђене робе приликом испоруке, Наручилац има право реализовати средство обезбеђења, а потом и раскинути уговор.